A világbajnokságra utazó 23 fős keret csapatkapitányává nevezték ki. Június 18-án a tornán a Tunézia elleni 2–1-es győztes meccsen a válogatott mindkét gólját ő jegyezte. Június 24-én, a következő csoportmérkőzésen mesterhármast ért el a Panama elleni 6–1-re megnyert találkozón, amely Anglia legnagyobb arányú győzelmét jelentette világversenyen. Ő lett a harmadik olyan angol válogatott labdarúgó, aki egy meccsen három gólt szerzett Geoff Hurst 1966-ban, a döntőben az NSZK ellen szerzett góljai, illetve 1986-ban Gary Lineker, Lengyelország elleni három jegyzett találatát követően.